丹徒縣

丹徒縣 ， 中國江蘇的舊縣名 ， 今丹徒區的前身 。 秦朝時置縣 ， 歷經多廢置 。 漢朝屬會稽郡 。 開皇九年 （ 589年 ） ， 隋滅南陳 ， 州郡並廢 ， 丹徒縣廢入延陵縣 ， 爲延陵鎮 。 唐朝武德三年 （ 620年 ） ， 杜伏威以延陵縣改置丹徒縣 ， 屬潤州 ； 延陵縣還治故縣 ， 屬茅州 。 曾屬丹陽郡 。 北宋時 ， 潤州升爲鎮江府 ， 仍隸之 。 元朝時 ， 屬鎮江路 。 明清時 ， 爲鎮江府附郭縣 。 清朝時 ， 下有五鎮 ： 丹徒 、 高資 、 諫壁 、 大港 、 新豐 。 晚清時 ， 縣北二里爲英租界 。 終清一朝 ， 考評衝 ， 繁 ， 疲 ， 難 。 辛亥革命時 ， 江蘇獨立 ， 廢府 ， 丹徒縣直屬江蘇省 。 1928年 ， 改名爲鎮江縣 。 1949年4月渡江戰役開始後 ， 解放軍攻佔鎮江縣後 ， 設立中國人民解放軍鎮江市軍事管制委員會 。 新政府分設市鎮 ， 分別是鎮江市 、 丹徒縣 。 初隨鎮江專區屬蘇南行署區 ， 後屬江蘇省 。 1958年 ， 曾撤銷丹徒縣 ， 併入鎮江市 。 1962年恢復 。 1970年 ， 屬鎮江地區 。 1983年 ， 屬鎮江市 。 2002年 ， 丹徒縣改置丹徒區 。